Iladalen kirke

Iladalen kirke («Ilakirken», «Ila kirke» «Iladalen småkirke») er en arbeidskirke fra 1941 på Ila i Oslo, tegnet av arkitekt  Ragnar Nilsen. Kirken ligger i nordenden av Iladalen park i Søren Jaabæks gate.

Opprinnelig het kirken Iladalen småkirke. Den ble oppført 1938–1941 for innsamlede midler og innviet Kristi Himmelfartsdag 1941 av biskop Eivind Berggrav. Kirken er også kjent som «Velsignelsens Kirke». Utsmykning er ved Per Vigeland og Christine Aspelund. Det nåværende orgel er bygget av  J. H. Jørgensen Orgelfabrik i 1971–1972, og er et 11-stemmers helmekanisk instrument.

Menigheten ble i 2013 slått sammen med Sagene menighet under navnet Sagene og Iladalen menighet og med Sagene kirke som menighetens sognekirke. Kirken er i dag ikke i regulær bruk, men en benyttes i dag av den kristne idrettsorganisasjonen KRIK,

Byggverket er i tegl og har 700 plasser.

 Referanser 

 Eksterne lenker 

 Oslo byleksikon

 Sagene og Iladalen menighet

Kategori:Kirker i Oslo
Kategori:Kirker i Nordre Aker prosti
Kategori:Ila (Oslo)
Kategori:Kulturminner i bydel Sagene
Kategori:Norske kirker fra 1941
Kategori:Arbeidskirker